CELEX: 62014TN0532
Language: hr
Date: 2014-07-17 00:00:00
Title: Predmet T-532/14: Tužba podnesena 17. srpnja 2014. – Alsharghawi protiv Vijeća

8.9.2014   
            
            
               HR
            
            
               Službeni list Europske unije
            
            
               C 303/55
            
         Tužba podnesena 17. srpnja 2014. – Alsharghawi protiv Vijeća
   (Predmet T-532/14)
   2014/C 303/65
   Jezik postupka: francuski
   
      Stranke
   
   
      Tužitelj: Bashir Saleh Bashir Alsharghawi (Johannesburg, Južna Afrika) (zastupnik: É. Moutet, odvjetnik)
   
      Tuženik: Vijeća Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku 2011/137/ZVSP i Odluku 2011/178/ZVSP; i
            
         
               —
            
            
               naloži Vijeću snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog tiče se nenadležnosti Vijeća da tužitelja uvrsti na popis osoba na koje se primjenjuju mjere ograničavanja, pošto njegovo ime nije spomenuto u rezolucijama Vijeća sigurnosti Ujedinjenih naroda 1970 (2011) i 1973 (2011).
            
         
               2.
            
            
               Drugi tužbeni razlog tiče se povrede obveze obrazlaganja u mjeri u kojoj je Vijeće svoju odluku temeljilo samo na spomenutim rezolucijama, ne uzimajući u obzir osobne prilike tužitelja.
            
         
               3.
            
            
               Treći tužbeni razlog tiče se povrede tužiteljevog prava na obranu i načela pretpostavke nedužnosti zbog toga što je izostao kontradiktorni postupak.
            
         
               4.
            
            
               Četvrti tužbeni razlog tiče se povrede temeljnih prava s obzirom na to da je Vijeće, namećući tužitelju mjere ograničavanja, nezakonito ograničilo njegovu slobodu odlaska i povratka te pravo na vlasništvo.